2. ΑΝΑΓΚ. ΝΟΜΟΣ της 28/30 Οκτ. 1935 (Φ.Ε.Κ. Α΄ 502) Περί τροποποιήσεως και συμπληρώσεως των περί διοικήσεως του Εμπορικού Ναυτικού διατάξεων. Άρθρ.3.-1.Προς έλεγχον της ακριβούς και λυσιτελούς κατά υπηρεσίας εφαρμογής των περί διοικήσεως του Ε.Ν. διατάξεων και παρακολούθησιν της εκπαιδεύσεως του προσωπικού του Λιμενικού Σώματος συνιστάται παρά τη Δ.Ε.Ν. ιδία υπηρεσία υπό τον τίτλον «Επιθεώρησις Εμπορικού Ναυτικού» (Ε.Ε.Ν.). 2.Δια τον κατά την προηγουμένην παράγραφον έλεγχον δύναται να διαταχθή υπό του Υπουργού των Ναυτικών (Δ.Ε.Ν.) η ενέργεια επιθεωρήσεως των υπηρεσιών της Διοικήσεως της Ε.Ν. υπό του προισταμένου της Ε.Ε.Ν. ή των παρ’ αυτή υπηρετούντων αξιωματικών. Η ενέργεια της κατά το προηγούμενον εδάφιον επιθεωρήσεως δύναται εκτάκτως να ανατεθή εις οιονδήποτε άλλον εκ των αξιωματικών του Λιμενικού Σώματος, προκειμένου δε περί επιθεωρήσεως εν τη αλλοδαπή και εις Προξενικόν ή άλλον δημόσιον υπάλληλον κατόπιν συνεννοήσεως μετά του αρμοδίου Υπουργού. Σελ. 39 Επιθεώρηση Υ.Ε.Ν. 20.Α.γ.1-2 3.Δια Δ/των προτάσει του Υπουργού των Ναυτικών (Δ.Ε.Ν.) εκδιδομένων δύνανται ν’ ανατίθενται εις την υπηρεσίαν Ε.Ε.Ν. η εκτέλεσις και άλλων, πλην των εν τω παρόντι άρθρω διαλαμβανομένων, καθηκόντων αναγομένων εις την εν γένει διοίκησιν του Ε.Ν. και να κανονισθώσι τα της συστάσεως, αρμοδιότητος, δικαιοδοσίας, λειτουργίας και εσωτερικής υπηρεσίας των παρά τη Ε.Ε.Ν. αναγκαίων τμημάτων και γραφείων και τα της εν αυτοίς τοποθετήσεως και κατανομής του προσωπικού, ως και παν άλλο θέμα αναγόμενον εις την εφαρμογήν του παρόντος άρθρου. Δια τας λοιπάς διατάξεις βλ. ανωτ. σελ. 6. 